
Tunnitasu tariifi kooskõlastamine Narva Spordikooli Energia ruumi kasutusse andmisel (MTÜ Spordiklub Boxing-Energia)
1. Asjaolud ja menetluse käik
Narva Linnavalitsuse Kultuuriosakonnale on esitatud MTÜ Spordiklub Boxing-Energia väikese võimla soodustingimustel kasutusse andmiseks treeningute korraldamiseks. Võimla kasutamise tunnitasu on kehtestatud Narva Linnavalitsuse 04.03.2020. a korraldusega nr 170-k ning moodustab 22,00 eurot.
Narva Spordikooli Energia juhtkond andis oma nõusoleku ruumi kasutusse andmiseks MTÜ-le Spordiklub Boxing-Energia hinnaga 10,00 eurot tunnis ja tingimusel, et treeningute ajakava kooskõlastatakse asutuse juhtkonnaga.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 ”Linnavara kasutusse andmise kord” § 2 lõike 2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada Narva Spordikooli Energia väikese võimla kasutamise tunnitasu tariif 10,00 eurot kasutusse andmisel MTÜ-le Spordiklub Boxing-Energia (registrikood 80588579) treeningute korraldamiseks Narva Spordikooli Energia juhtkonnaga kooskõlastatud ajakava alusel.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

